شەفەق نیوز/ دامەزراو "عراق بانان" ک پەیوەندی وەباوەت ئابووری دیرێد، ئمڕوو سێشەممە، وت: زیاتر لە ١٠٠ هەزار گەشتیار عراقی وەماوەی دە رووژ، لە وڵاتەگە چینەسە دەیشت، وزیاتر لە ١٠٠ ملیۆن دۆلار خەرج کردنە.
مەنار عوبەیدی سەرۆک دامەزراوەگە لە راپۆرتیگ وت: زیاتر لە ٥٠٠ گەشت ئاسمانی وە ماوەی یەکەم دە رووژ تا جەژن توومار کریایە، وتیش: زیاتر لە ١٠٠ هەزار گەشتیار عراقی لەی ماوە لە عراق چینەسە دەیشت، (بیجگە حاجیەیل).
و دیاری کرد ک ئاست خەرجکردن یەک گەشتیار وەگەرد هامشوو و کرای شوین رەسێدە زیاتر لە ١٠٠٠ دۆلار.
وەیەوە گشت ئەو پویلە ک وەماوەی دە رووژ جەژن لە گەشتکردن خەرج کریایە رەسێدە نزیکەی ١٠٠ ملیۆن دۆلار، فرەگەی چیە گیرفان دەوڵەتەیل.
